Sagredo estructura el nou govern de Paterna en cinc grans àrees i assumeix la gestió d’Indústria, Empresa, Universitat i Esports
19/06/2015

# Sagredo estructura el nou govern de Paterna en cinc grans àrees i assumeix la gestió d’Indústria, Empresa, Universitat i Esports

[![Sagredo estructura el nou govern de Paterna en cinc grans àrees i assumeix la gestió d’Indústria, Empresa, Universitat i Esports](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

19.06.2015

L’alcalde anomena 5 tinents-alcalde que passaran a integrar la JGL i delega les competències atenent al perfil i experiència dels regidors

*   Juan Antonio Sagredo reorganitza el seu govern, en el qual adquireix rellevància la transparència, la protecció de les persones i les tradicions locals, amb especial insistència en la cultura del foc
*   Amb el repartiment de regidories, l’alcalde posa en marxa l’engranatge governamental que garantirà el canvi a Paterna i destaca que “hem vingut a treballar i a aconseguir, des de l’eficàcia i el bon govern, millores per al nostre poble”

L’alcalde de Paterna Juan Antonio Sagredo ha donat forma al nou govern municipal mitjançant la firma d’un decret a través del qual ha delegat les diferents regidories en els cinc edils socialistes, que passen a compondre en la seua totalitat la Junta de Govern Local i han sigut anomenats tinents d'alcalde.

D’esta manera, Sagredo, a més de la Presidència-Alcaldia del consistori, dirigirà Parc Tecnològic, Indústria, Empresa, Universitat i Esports.

Per la seua banda, la número dos Nuria Campos, a part d’assumir el Càrrec de portaveu del Grup Municipal Socialista, s’encarregarà de l’Àrea denominada SEGURETAT, INFRAESTRUCTURES I MEDI AMBIENT, amb competències en Policia Local, Mobilitat, Obres i contractes i diferents serveis municipals com el de manteniment i poda de parcs i jardins públics, consergeria, comunicació, residus sòlids urbans o arreplega i custòdia d’animals domèstics.

Paco Dorce liderarà l’Àrea de GOVERN OBERT, TRANSPARÈNCIA I OCUPACIÓ,a través de la qual dirigirà Hisenda, Control Pressupostari, Contractació, Patrimoni, Joventut, Noves Tecnologies i Ocupació.

Així mateix, Sagredo ha assignat a Eva Pérez la gestió de l’Àrea de SOSTENIBILITAT I EDUCACIÓ, des de la qual administrarà, entre altres coses, Urbanisme, Planejament i Sostenibilitat, Educació, Comerç i Recursos Humans.

El regidor Julio Fernández ssumeix l’Àrea de PROTECCIÓ A LES PERSONES I PARTICIPACIÓ CIUTADANA, des de la qual s’encarregarà de Dependència, Sanitat, Atenció Social i Agricultura, entre altres.

Per últim, Paqui Periche serà l’encarregada de dirigir l’Àrea de TRADICIONS, CULTURA I FOC, des de la qual coordinarà tot allò relacionat amb Cultura, Biblioteques, Festes, Turisme, Teatre i Museus Dona o Política Lingüística.

L'alcalde ha recordat que només en esta setmana ha firmat providències per a posar en marxa la borsa d’ocupació, obrir els menjadors escolars tot l’any i demanar la revisió cadastral i una Escola Oficial d’Idiomes i ha assenyalat que ja ha sol·licitat reunions amb Educació i amb FGV i ha ordenat l’obertura 24 hores de la biblioteca de la Cova Gran, l’actualització dels protocols d’emergència, l’agilització del Pla d’Inversions d’Aigües de Paterna i l’elaboració i execució d’un Pla d’Actuació Integral dels Serveis Socials de Paterna.